# data[].attributes.body
O grupo de 2º ESO B, por iniciativa do alumno Javier González, (e baixo a supervisión da titora e profe de Lingua Galega Olalla Liñares) compuxo unha serie de coplas de regueifa arredor do Día Escolar da Non Violencia e a Paz (30 de xaneiro). A música é do grupo Oîma. Velaquí o enlace para o resultado:

# data[].attributes.attachment_link.readable_text
Doce meses e alumnos e alumnas galegofalantes da Universidade de Vigo contando as súas experiencias, desexos ou consellos en torno ao idioma propio de Galiza. Esta é a idea que se plasma no Calendario 2021 editado pola Área de Normalización Lingüística (ANL) da Universidade de Vigo e que este ano pon no centro ao alumnado falante de galego.

"Malia que somos conscientes de estarmos ante un desafío preocupante e urxente para o futuro do idioma, cómpre recoñecer o labor que, consciente ou inconscientemente, realizan as e os estudantes que deciden vivir en galego na súa cotiandade universitaria", indican desde a ANL.

Diego, Sara, Sandra, Ana ou Lucas falan nas páxinas do calendario da súa experiencia como falantes de galego no ámbito universitario, e non só nel, e das posibilidades abertas para dar o paso e ser galegofalante.

"Desde a entrada na universidade sentinme máis cómodo á hora de falar galego en comparación co instituto", afirma Diego Vázquez, estudante de 3º de Educación Primaria no Campus de Ourense. "A universidade é un espazo no que te podes sentir moi cómoda falando galego", apunta Ana Rodríguez, que cursa 4º de Enxeñería Informática.

Alejandro Guzmán, 2º de Dirección e Xestión Pública, reflexiona sobre a lingua: "Ás veces á xente dálle por pensar que o galego é unha lingua do rural, de xente maior exclusivamente, que non vai co mundo moderno, que non é nada útil, mesmo ás veces pensan que pode ser unha lingua imposta, malia ser a propia do territorio".

Valeria Martínez, 4º de Belas Artes: "Gústame moito falar galego, amo o idioma, creo que é moi necesario falalo, sexas neofalante, sexas falante de toda a vida. Na universidade hai posibilidades para o galego, pero fan falta tamén ganas e esforzo por parte de todas e todos".

"Na universidade eu falo galego e non teño a necesidade de cambiar de idioma. Aínda que me falen en castelán, eu respondo sempre en galego. O galego é o idioma que deberiamos preservar", di Sara Fernández, 1º de Xeografía e Historia.

# data[].attributes.attachment_link.title
O alumnado galegofalante, protagonista do calendario 2021 da Universidade de Vigo

# data[].attributes.attachment_link.description
Doce meses e alumnos e alumnas galegofalantes da Universidade de Vigo contando as súas experiencias, desexos ou consellos en torno ao idioma propio de Galiza. Esta é a idea que se plasma no Calendario 2021 editado pola Área de Normalización Lingüística (ANL) da Universidade de Vigo e que este ano pon no centro ao alumnado falante de galego.

# data[].attributes.attachment_link.readable_text
Xoán Domínguez, participante na revista dixital Ajárrate, explica como xurdiu a idea de crear o proxecto conxunto cos seus compañeiros e compañeiras da facultade de Ciencias da Comunicación da USC, e fala dos obxectivos desta publicación. Tamén opina sobre a situación do xornalismo galego e de como se presenta o futuro. Ademais, adiántanos que a revista mergulla na actualidade galega e engade a necesidade de "que os medios galegos traten a nosa realidade desde unha perspectiva propia".

Avante Pouca
En que consiste a revista e por que decidiron creala?
É un proxecto que nace con moita ilusión por parte dun grupo de persoas que aínda nos estamos formando pero que temos unha gran vocación polo labor xornalístico. Trátase dun medio puramente independente no que pretendemos levar a cabo un traballo honesto, próximo e plural, sendo sempre fieis ás nosas ideas. É unha publicación que presenta un ton fresco e que pretende conectar coas persoas da nosa xeración. O proxecto xurdiu da necesidade de pór en práctica os coñecementos que imos alcanzando na carreira e o seu obxectivo é intentar que a comunidade universitaria, que non adoita contar con demasiado tempo para ler a prensa, poida achegarse á información dunha forma máis cómoda sen quedar unicamente no titular. Decidimos pór o nome de Ajárrate porque pensamos que ten certo gancho; é como se dixésemos "prepárate para o que imos contar" e cremos que o toque da gheada lle proporciona un ton desenfadado.

Actualmente somos sete integrantes: Sara Carballo, Alba López, Camila Mosquera, Uxía Mosquera, Jorge Noya, Carmen Villaverde e mais eu. Nós traballamos a parte informativa, pero a revista conta cunha sección, "A Lareira", que funciona como un lugar de encontro de diferentes opinións na que levamos a cabo colaboracións con personaxes coñecidos, como Miguel Anxo Bastos, pero tamén con compañeiros e compañeiras da facultade.

Avante Media
Móvense por Facebook, Instagram, Twitter... mesmo teñen unha web para a revista.
Polo de agora todo o que publicamos é de forma online pero, nun futuro, si estamos a considerar presentar a revista en papel, aínda que terá que ser a medio-longo prazo dada a situación actual de pandemia. Persoalmente, penso que o papel non está morto e que conta cun valor específico moi importante.

A revista dixital presenta estas seccións: A semana, na que facemos un breve resumo das novas máis importantes, Sociedade, Cultura, Entrevistas e A Lareira. Todas as seccións tratan temas exclusivamente da Galiza, agás a de cultura na que nos deixamos levar polo mundo globalizado e engadimos recensións a nivel internacional. A nosa intención é circunscribírmonos á actualidade galega. Estamos expostos a moita información estatal, e mesmo internacional, e, ás veces, adoitamos descoñecer temas máis próximos porque non adoitan aparecer nos medios.
Ademais de tratar a actualidade galega, o proxecto está integramente en galego.
Tendo en conta que somos un grupo de persoas galegas, que falamos todas en galego e que o noso público obxectivo é tamén galego, non concibiamos levar a cabo este proxecto noutra lingua. Persoalmente, penso que é necesaria unha realidade mediática propia porque é evidente que na Galiza existe unha realidade diferente á doutros territorios e precísase que medios galegos traten a nosa realidade desde unha perspectiva propia.

Avante Toda
Como ve o futuro do xornalismo galego?
Seguirá existindo sempre e cando se manteña o inconformismo, a reivindicación e a loita por un xornalismo veraz, plural e próximo. Penso que son cuestións que defenden a maior parte dos profesionais e que se demostran en medios como Nós Diario ou Praza Pública. Con todo, o mundo da comunicación está a vivir un momento moi complicado no que os grandes poderes económicos e políticos marcan a axenda mediática, e coido que é importante manter certo idealismo na profesión. Nós, desde a nosa revista, buscamos ese idealismo e, polo menos durante os anos que nos quedan de carreira, contamos con seguir traballando nela.

# data[].attributes.attachment_link.title
Xoán Domínguez: "Coa revista 'Ajárrate' pretendemos levar a cabo un traballo honesto, próximo e plural"

# data[].attributes.attachment_link.description
Xoán Domínguez, participante na revista dixital Ajárrate, explica como xurdiu a idea de crear o proxecto conxunto cos seus compañeiros e compañeiras da facultade de Ciencias da Comunicación da USC, e fala dos obxectivos desta publicación. Tamén opina sobre a situación do xornalismo galego e de como se presenta o futuro.

# data[].attributes.body
Pois claro que falar galego non está mal, e Os Tristes queren decirvolo cun novo éxito músical do gosto de todo o mundo e desta vez con coros.

# data[].attributes.body
Cambios na directiva

# data[].attributes.attachment_link.title
As escritoras protagonizan os cambios na directiva da AELG

# data[].attributes.attachment_link.description
Irene Pin (Nós Diario Dixital, 25/11/2020)

# data[].attributes.body
As lecuras recomendadas para este inicio de ano

# data[].attributes.body
O alumnado de 2º ESO do Fontexería participou na  Leitura cooperativa-expansiva de Carvalho Calero que organizou o EDLG do IES do Milladoiro. Velaquí o recitado colectivo dos poemas 'Esculca' e 'Evocazón da infancia perdida'.

# data[].attributes.body
Renovamos imaxe do noso calendario. Desta volta os meses traen o recordo das imaxes dos traballos do alumnado. Iniciamos a serie coa instantánea de Iria Martínez, gañadora do 4 Premio do certame " As imaxes do Patrimonio" de PNO 2018

# data[].attributes.attachment_link.keywords[]
Boats and boating--Equipment and supplies

# data[].attributes.body
Sigo aquí...vixía silenciosa...

# data[].attributes.body
Aniversario e máis!

# data[].attributes.attachment_link.description
Feliz ano! Hoxe estamos de aniversario e queremos celebralo cantando con vós a versión en galego ...